GiliGold/VAD_KnessetCorpus huggingface dataset:
אפרת מצ'יקאווה:
 יש לנו הרגשה שכל מיני קולות מצליחים משוגעים לחלוטין, מצליחים לבלבל את המטרה העליונה ביותר של פדיון השבויים והחזרת היקירים שלנו, שלכם, של כולנו הביתה
אפרת מצ'יקאווה:
 בבקשה, אל תשכחו את החובה שמוטלת על כתפיכם
אפרת מצ'יקאווה:
 תודה רבה
אופיר שרעבי:
שלום, אני בת 14, מקיבוץ בארי
אופיר שרעבי:
 אני הגעתי לפה כדי להשמיע לכם את הקול שלי
אופיר שרעבי:
 הקול שלי כבר דיי התהדהד מאז התקופה, כי אבא שלי חטוף בעזה
אופיר שרעבי:
 אני הייתי באותו יום ה-7 באוקטובר הייתי בקיבוץ, ואני ראיתי את אבא שלי נחטף ואני הייתי כבר בידיים של המחבלים
אופיר שרעבי:
 וכנראה שהמבט הזה שאבא שלי נחטף זה המבט האחרון שראיתי
אופיר שרעבי:
 אבא שלי נרצח בעזה
אופיר שרעבי:
 אבא שלי עלה שלם לאוטו ונרצח בעזה
אופיר שרעבי:
 אחרי 100 ימים, 100 ימים שמדברים ועושים בשביל החטופים, ואבא שלי נרצח שם
אופיר שרעבי:
 איך אנחנו יכולים להציל אותם? איך אפשר להסתכל על החטופים האלה בעיניים ולהגיד להם שהם יחזרו? אחרי 100 ימים אבא שלי עדיין שם היה חי, והוא נרצח
אופיר שרעבי:
 ורק המחשבה שהדוד שלי שם, שהמשפחה שלו נרצחה ב-7 לאוקטובר כולה, שתי הבנות שלו ואשתו
אופיר שרעבי:
 וסבתא שלי שבבית, מה? שקברה את הנכדות שלה
אופיר שרעבי:
 עכשיו את הבן שלה
אופיר שרעבי:
 שעוד הגופה שלו אפילו אין מה לקבור
אופיר שרעבי:
 הגופה שלו עוד לא הגיעה אלינו
אופיר שרעבי:
 איך אפשר להמשיך לחיות ככה? עדיין הדוד שלי שם
אופיר שרעבי:
 איך אפשר לקום ולעשות? אימא שלי לא באה, כי היא גם שבורה
אופיר שרעבי:
 איך אפשר? הגוף כבר מתמוטט
אופיר שרעבי:
 אני בת 14
אופיר שרעבי:
 אין לי בית
אופיר שרעבי:
 גם את הבית שלי דאגו לשרוף ולהרוס
אופיר שרעבי:
 ועכשיו, לקחו לי את אבא וכל מה שיש לי בחיים
אופיר שרעבי:
 אני לא יודעת איך אני מצליחה לעמוד על הרגליים
אופיר שרעבי:
 אבל אני פה ואני אומרת לכם שהחטופים יהיו לראשונה, לראשונה בדיונים שלכם
אופיר שרעבי:
 לראשונה בלהחליט החלטות
אופיר שרעבי:
 איך אפשר להוציא אותם בחיים? ועכשיו, כי אבא שלי אחרי 100 ימים נרצח והוא לא יחזור
אופיר שרעבי:
 את מי עוד אפשר להציל? הם עוד בחיים
אופיר שרעבי:
 תצילו אותם
אופיר שרעבי:
 הם סומכים עלינו
אופיר שרעבי:
 אני לא יכולה להפקיר את הדוד שלי שאני לא יודעת מה המצב שלו
אופיר שרעבי:
 לא יכולים להפקיר אף אחד שעדיין שם
אופיר שרעבי:
 את אבא שלי כבר אי-אפשר להציל
אופיר שרעבי:
 אותי כבר ניצחו – לא יהיה לי ניצחון, אבל לפחות טיפת אור שיהיה לי בחיים
אופיר שרעבי:
 ותודה שאתם שומעים אותנו
יזהר:
אני הבן של עודד ליפשיץ שחטוף
יזהר:
 אני לא רוצה לדבר על הרגש דווקא, אלא יותר תכ'לס
יזהר:
 רואים פה תכ'לס – תכ'לס זה ביזנס, כמה חטופים
יזהר:
 האם נרצחים
יזהר:
 האם כאלה שרצחו
יזהר:
 כמה אפשר לשחרר מחבלים
יזהר:
 סינוואר – זה מפלצת ענקית, אבל בעסקת שליט שוחרר גור של טרוריסט
יזהר:
 אנחנו גידלנו את הגור הזה במשך 12 שנה
יזהר:
 אפשרנו לו להגיע
יזהר:
 בחרנו להאכיל אותו ולהשקות אותו
יזהר:
 הוא הפך למפלצת
יזהר:
 ב-7 לאוקטובר, פתחנו לו את השערים בדרך מסוימת, או שלא סגרנו אותם מספיק חזק
יזהר:
 הוא נכנס
יזהר:
 טבח בכל עם ישראל – בחיילים, בחיילות, בקיבוצים, שחט ילדים, התעלל, אנס, הרס, ולקח איתו כמה אנשים כדי שאנחנו לא נדע מה לעשות – להילחם, או לוותר
יזהר:
 הוא שם אותנו בתוך משפט שלמה כזה
יזהר:
 וזה המצב שלנו כרגע
יזהר:
 כשאנחנו אומרים – תחזירו בכל מחיר, זה לא שאנחנו רוצים להפסיק להילחם, או לשחרר רוצחים, פשוט אומרים בדילמה הזאת פשוט אפשר להגיד, השגנו את מה שהשגנו עד עכשיו, וזהו
יזהר:
 נגמר
יזהר:
 מחזירים את החטופים, כדי שיהיה לנו את הכוח לבנות ולהיבנות להמשך, כי האויבים לא הולכים לישון לא בצפון, ולא בדרום, לא ח'ותים, לא תימנים, לא איראנים, לא, אני לא יודע מה
יזהר:
 אני חושב שזה כל הסיפור
יזהר:
 שאומרים די enough is enough החזירו לנו את שארית הפליטה הזאת
יזהר:
 כל יום שהצבא נכנס כשאונסים שם את הילדות, ואת הילדים, ואת החטופים, ואת החטופות, הוא יום שאנחנו שומטים את המוסר שלנו מתחת לידיים ליום שאחרי
יזהר:
      ואם עכשיו כבר צה"ל כמעט כולו יצא, ואנחנו רבים עם עוד איזה 200 מטר של מנהרה, או שני קילומטר נהרוס או לא – אנחנו מפספסים משהו גדול
יזהר:
 אנחנו כל יום חותכים עוד אצבע בתינוק של האימא האמיתית
יזהר:
 וזה לא יהודי
יזהר:
 זה לא מוסרי
יזהר:
 זה לא נכון גם בפדיון שבויים
יזהר:
 אנחנו מפספסים פה משהו
יזהר:
 פשוט במאזניים תמיד יש טיעונים בעד ונגד, רק המאזניים עכשיו הם כבר לא מאוזנות
יזהר:
 לדעתי, הן לגמרי לוחצות למספיק
יזהר:
 נחזיר אותם
יזהר:
 יהיה המחיר שיהיה
יזהר:
 נתקן את עצמנו, נבדוק את עצמנו איך הגענו עד הלום
יזהר:
 למה עשינו את זה
יזהר:
 ואין מנדט לכאב לאף אחד
יזהר:
 אבל החטופים לא בחרו להיחטף
יזהר:
 האבא שלי בחר ללכת לצבא
יזהר:
 היה בכל המלחמות
יזהר:
 הוא בחר
יזהר:
 הוא הסכים גם להיחטף אם הוא הצטרך להיות שבוי, או להיהרג כשצריך
יזהר:
 הוא לא בחר להיות במיטה ב-7 לאוקטובר ולהיחטף
יזהר:
 ואת הכבוד הזה של שארית הפליטה ומה שנשאר להם עכשיו בפנים, פשוט תחזירו לנו אותם
יזהר:
 לא יודע, אם זו ערימת גרוטאות – אני לא יודע איך לקרוא למה שיהיה שם בפנים
יזהר:
 אבל תנו לנו להתחיל מההתחלה
יזהר:
 תעזבו אותנו בשקט
יזהר:
 פשוט תחזירו אותם
יזהר:
 וזהו
יזהר:
 זו הבקשה
יזהר:
 תודה רבה
אופיר כץ:
      אני חייב לסיים
אופיר כץ:
 חברי הוועדה
אופיר כץ:
 נתכנס ב-15:45
אופיר כץ:
 אני חושב שמה ששמענו פה היה יותר חשוב שנשמע מאשר הנושאים שעל-סדר היום
אופיר כץ:
 אני מצטער
אופיר כץ:
 אני חייב לסיים את הישיבה
אופיר כץ:
 חברי הכנסת, נתכנס בשעה 15:45
אופיר כץ:
          הישיבה נעולה
אופיר כץ:
בוקר טוב, בוקר עם רגשות מעורבים
אופיר כץ:
 מצד אחד, שמחה גדולה על חילוצם של פרננדו מרמן ולואיס הר, ובהזדמנות זו נברך את כוחות הביטחון ואת הימ"מ על מבצע הרואי
אופיר כץ:
 מצד שני, הלב שוב נקרע על נפילתם של שני חיילי צה"ל לוחמי יחידת מגלן: רב סמל עדי אלדור, זיכרונו לברכה, ורב סמל במילואים אלון קליינמן, זיכרונו לברכה
אופיר כץ:
 יהי זכרם ברוך
אופיר כץ:
 מי ייתן וכל החטופים והחיילים שלנו יחזרו הביתה בשלום
אופיר כץ:
 צורית מפורום הגבורה, בקשה
צורית פניגשטיין:
אני אימא של מעוז פניגשטיין שנפל לפני חודש ושלושה שבועות בג'באליה
צורית פניגשטיין:
 הוא היה לוחם דובדבן ביחידת מילואים 551, בקומנדו, גיבור ישראל
צורית פניגשטיין:
 הוא כמו רבים עזב חיים
צורית פניגשטיין:
 לא חינכנו אותו למוות
צורית פניגשטיין:
 הוא איש של שלום, של אהבה, עשה סנובורד במורדות המושלגים באירופה בחורף, אופניים בשטח בקיץ, אהב את העם, את הארץ, איש של חיים
צורית פניגשטיין:
 הוא בכל זאת עזב את החיים שלו, עזב אישה צעירה ויפה ותינוקת קטנה, עזב את החלומות שלו, עזב הכל, בשביל שאנחנו נוכל לשבת כאן, בשביל שנחזיר את החטופים ואת הכבוד למדינת ישראל
צורית פניגשטיין:
 באמת ביום כזה יש כאב עצום על עוד שתי משפחות חדשות שהצטרפו למעגל הנוראי הזה
צורית פניגשטיין:
 ברור שמעוז היה עוזב שוב
צורית פניגשטיין:
 הוא לא האמין שהוא ישלם את המחיר הנורא הזה באופן אישי
צורית פניגשטיין:
 יום כזה עם בשורה ששחררו שני חטופים זה יום של שמחה גדולה, של גאווה לאומית, חזר הצבע ללחיים, זה נשמע אחרת
צורית פניגשטיין:
 זה מחזיר את ההרתעה, זה מחזיר את הרוח של עם ישראל
צורית פניגשטיין:
 מעוז עשה את החלק שלו
צורית פניגשטיין:
 אני מבקשת שהמנהיגים יעשו את החלק שלהם, שיביאו את השקט לצפון ,לדרום
צורית פניגשטיין:
 אי אפשר להפסיק את זה באמצע
צורית פניגשטיין:
 אל תקשיבו לקולות מבית ומחוץ, כי אין לנו הזדמנות שנייה, חייבים להביא להכרעה מלאה, לשלום ולחיים טובים
אופיר כץ:
 שלא תדעו עוד צער
אופיר כץ:
 איתן ניצן מפורום גבורה, בקשה
איתן לבני:
	אני אח של סמל ראשון גלעד ניצן שנהרג לפני שלושה חודשים בעזה
איתן לבני:
 אני לא אוסיף עוד הרבה, אני רק רוצה לספר לכם על משפט אחד שהוא היה נוהג להגיד: במקום שאין אנשים תשתדל להיות איש, במקום שיש אנשים תהיה ראשון
איתן לבני:
 זה משפט שהיה הולך איתו בחייו
משה סנה:
באיזה נסיבות הוא נהרג? ספר לנו קצת
איתן לבני:
גלעד נהרג במהלך קרב
איתן לבני:
 הוא היה בסיירת גבעתי
איתן לבני:
 הם באו להתמקם בשהייה מבית שהיה נחשב כמטוהר, כנקי
איתן לבני:
 היה חשד של הנגד שעלול להיות שם משהו חשוד
איתן לבני:
 זה היה ביום שישי הראשון של המלחמה
איתן לבני:
 יהודה כהן, המ"פ, גלעד ונדב לוינשטיין יצאו לבדוק את הדבר הזה
איתן לבני:
 היה ברור שמהמקום הזה לא תגיע ההתקפה, אבל פתאום נפתחה עליהם אש קשה
איתן לבני:
 התברר שבתוך הבית הזה היו מעל 10 מחבלים שרק חיכו לשעת כושר כדי לתקוף את כל הפלוגה
איתן לבני:
 באותו אירוע נהרגו גם המ"פ, גם גלעד וגם נדב לוינשטיין
איתן לבני:
 במעשה הזה הם הצילו את החיים של כל הפלוגה, של כל החטיבה
איתן לבני:
       לא צריך להסתכל ימינה או שמאלה
איתן לבני:
 אל תגיד "ההוא יעשה את זה כבר"
איתן לבני:
 כל אחד צריך להסתכל על עצמו, בין אם זה חבר כנסת, בין אם זה אחד מהעוזרים שיושבים פה במעגלים החיצוניים, בין אם זה פקידים, בין אם זה אחרים, להגיד: מה אני עושה היום כדי להגיע לניצחון מהיר וחזק שיגרום למדינה להיות חזקה ובטוחה לא רק במערכה הזאת, בכלל המערכות שהולכות להיות בעתיד הקרוב, בתקווה שזו אולי תהיה המערכה האחרונה
איתן לבני:
 צריך לגרום לזה שתהיה פה מדינת ישראל יציבה, חזקה, שאין אף גורם בעולם שמעז להסתכל עליה ולהתקיף אותה
איתן לבני:
 זה יהיה רק אם נהיה חזקים ונגמור את המלחמה הזאת בניצחון מלא עם שלוש המטרות שהצבנו לעצמנו: מיטוט החמאס בצורה מוחלטת, השבת כל החטופים, ולוודא שלא יהיה עלינו שום איום מרצועת עזה
איתן לבני:
 תודה רבה לכם
אופיר כץ:
 תמר עשת, בקשה
תמר עשת:
אני בת דודה של אביתר דוד שנחטף מהמסיבה ברעים
תמר עשת:
 אנחנו ביום מאוד אחר, מיוחד, המון רגשות מעורבים
תמר עשת:
 קמנו לבשורות טובות ורעות ביחד - שני חטופים שחזרו ושני לוחמים שנפלו בקרבות
תמר עשת:
 אני רוצה להשתתף בצערן של משפחות הנופלים, לשמוח בשמחתן של משפחות החוזרים, ולהודות לכוחות הביטחון, לשב"כ ולימ"מ על המבצע המצוין הזה שאני רוצה להאמין ולבטוח בכל ליבי שנעשה מתוך שיקול חכם שביטחון החטופים והחיילים היו בראשו ובזכות זה הוא צלח
תמר עשת:
 חשוב לי לבוא ולהזכיר שעם כל הגאווה הגדולה בצבא החזק והחכם שלנו, בינתיים החזרנו שלושה חטופים בחיים, השאר חזרו בעסקה
תמר עשת:
 שלושה במבצע מול כ-100 בעסקה
תמר עשת:
 עסקה זה מה שיוציא את החטופים משם
תמר עשת:
      אנחנו רוצים לחזור לחיות בביטחון במדינה הזאת, וברור שזאת צריכה להיות מטרה נעלה, אבל אנחנו כל הזמן חוזרים ואומרים שיש פה עניין של דחיפות, שהזמן של אביתר מתקתק
תמר עשת:
 אני לא יודעת איך הוא מוחזק, אני לא יודעת מי מתייחס אליו ואיך, אני לא יודעת אם הוא נמצא עם עוד אנשים, אני לא יודעת אם הוא לבד, אני לא יודעת אם הוא נמצא בבית או במנהרה ומחכה לחמצן שיגיע
תמר עשת:
 אין לו זמן
תמר עשת:
 אין לחטופים עם פצעי ירי ועם מחלות זמן
תמר עשת:
 יש עניין של קדימות
תמר עשת:
 למוטט את החמאס זה רעיון הרבה יותר גדול שייקח לנו עוד שנים ארוכות לעקור מהשורש, למוטט באמת
תמר עשת:
 לשבויים אין את הזמן הזה, הם צריכים לחזור הביתה כמה שיותר מהר
תמר עשת:
 אסור לנו לחשוב שבמלחמה אנחנו מסיימים את זה, כי אנחנו נחזור לאותו דבר בדיוק
תמר עשת:
 אני מסכימה ששתי המטרות נעלות וחשובות, אבל יש זמן ויש סדר לדברים
תמר עשת:
 אנחנו קודם כל צריכים להחזיר את התושבים שלנו, את האזרחים שלנו הביתה בשלום, אחרת לאף אחד מאיתנו לא יהיה ביטחון שיש לנו מדינה שתיתן לנו גב ותגן עלינו, שזה הדבר הבסיסי ביותר כתושבת מדינה, כמישהי צעירה שרוצה לחיות כאן, לגדל כאן ילדים
תמר עשת:
 אם הם לא חוזרים, אין לי במי לבטוח, אין לי אמון
תמר עשת:
 כולנו אזרחי המדינה שמשרתים בצבא, מגינים על המדינה
תמר עשת:
 עכשיו תורה של המדינה להגן עלינו חזרה
תמר עשת:
 תודה רבה
אופיר כץ:
 חן אביגדורי, בקשה
חן אביגדורי:
בוקר טוב לכולם
חן אביגדורי:
 תודה רבה, אדוני היושב ראש, על הזכות לדבר בפני הוועדה
חן אביגדורי:
 אני בן 53, אני מהוד השרון
חן אביגדורי:
 אשתי שרון ובתי נועם נחטפו ב-7
חן אביגדורי:
10 והוחזרו ב-25
חן אביגדורי:
11
חן אביגדורי:
 אני יכול להגיד שאחיי ואחיותיי במשפחות החטופים יודעים היטב שאני כאן כדי לתת לכל אחד ואחד מהם את הרגע הזה של לחבק את הילדה שלך ואת אשתך אחרי 50 יום – אצלם זה הרבה יותר - שלא ראיתי אותן
חן אביגדורי:
      המבצע אתמול היה יוצא מן הכלל, כולם מסכימים, אבל הוא יוצא מן הכלל, כי הכלל הוא שמביאים את כולם בעסקה, לא שמביאים את כולם בחילוצים של שניים-שניים או אחדים
חן אביגדורי:
  אני עדות חיה לזה שהילדה שלי עכשיו לא עונה לי לטלפון כי היא בבית ספר, כי היא עם חברות, כי היא משתקמת
חן אביגדורי:
 מי שהוציא אותה משם היה עט ונייר, לא רובה וחרבות ברזל
חן אביגדורי:
 הלחץ הצבאי עבד, עזר, סייע, לחץ, אבל בלי הגזר שבא לצד המקל אנחנו עדיין היינו סופרים את הימים האלה עם 103 החטופים ששוחררו
חן אביגדורי:
      אני מסכים עם איתן שאמר שהשמדה ומיטוט החמאס זו מטרה חשובה מעין כמוה, ושהשבת החטופים היא מטרה חשובה מעין כמוה
חן אביגדורי:
 בסמסטר היחידי בניהול שלקחתי באוניברסיטה אמרו לי שכשיש לך שתי מטרות חשובות באותה מידה אתה מתעדף לפי דחיפות, והדחיפות היא ברורה מאוד
חן אביגדורי:
 יש שם אנשים זקנים, יש שם אנשים חולים, יש שם אנשים פצועים, יש שם נשים שנאנסות שצריך להוציא מהר, והדרך היחידה להוציא את כולם ומהר זה בעסקה
חן אביגדורי:
      	יש איזו אשליה לא נכונה בציבור ובין כותלי הבית הזה שהמחיר הגדול שאנחנו, המדינה, נשלם זה מחיר על חיי החטופים
חן אביגדורי:
 זה לא מחיר על חיי החטופים, זה מחיר ההפקרה
חן אביגדורי:
 כשמדינה שלמה מפקירה מאות אלפי אנשים לגורלם במשך תקופה ארוכה, אז המחיר על חייהם, במידה וקורה להם משהו, עולה
חן אביגדורי:
 המדינה צריכה להיות מוכנה לשלם את המחיר הזה
חן אביגדורי:
 הקשר הישיר שעושים חלק מהיושבים בחדר הזה הוא בין שחרור המחבלים בעסקת שליט לבין השביעי באוקטובר
חן אביגדורי:
 עסקת שליט נחתמה כמעט בדיוק ב-6 לאוקטובר, 12 שנה לפני השביעי לאוקטובר
חן אביגדורי:
 על ה-12 שנה מדלגים
חן אביגדורי:
 12 השנה שהיו לנו הן בדיוק ה-12 שנים שיהיו לנו
חן אביגדורי:
 המדינה ואתם כחברי כנסת צריכים לדאוג שלא יהיה את אותו מחדל שוב, לשים עין על האנשים האלה, לרדוף אותם עד יומם האחרון, לא לאפשר להם לעשות את הדברים שאנחנו כמדינה אפשרנו ב-12 השנים שקדמו לשביעי באוקטובר
חן אביגדורי:
     	לאחרונה, ואני לא רוצה להגיד פה מילים שאני לא בטוח בהם ב-100%, כבן למשפחת החטופים שפועל אך ורק למען החזרת החטופים, ואני נמצא בכרם שלום, במאהל, בכל הפעילויות שלנו, אני חוטף בטוויטר וברשתות חברתיות אחרות התקפה מאוד לא נעימה שגורמת לי ולאחיי ואחיותיי ממשפחות החטופים סבל נוסף על הסבל שאנחנו גם ככה נמצאים בו
חן אביגדורי:
 כשאומרים לי שאני משתף פעולה עם החמאס, כשכותבים לי בתגובות "טוב שהקיבוצניקים האלה נחטפו, ככה יש פחות מצביעים לשמאל", זה משהו שמבחינתי נמצא מחוץ לשיח
חן אביגדורי:
 אני יכול להעיד על עצמי שאני מאז ה-7 באוקטובר עוסק רק בעניין החטופים
חן אביגדורי:
 כשאני עוסק בעניין החטופים אני נפגש עם אנשים מכל החברה הישראלית - חובשי כיפות, חובשי כאפיות, אנשים חילוניים
חן אביגדורי:
 אני מופיע בפני בני נוער יום ולילה
חן אביגדורי:
 אני מדבר עם כולם על הכל כמה שהם רק רוצים, עונה על כל השאלות הקשות, כאשר התנאי שלי הוא שהשיח יהיה פתוח ומכבד
חן אביגדורי:
 להגיד לבן משפחה שאשתו ובתו חזרו משבי החמאס שהוא משתף פעולה עם סינוואר, זה להוציא את עצמך אל מחוץ למחנה
חן אביגדורי:
 יושבים פה אנשים בעלי אמונה, אנשים שמכירים את הספר הקדוש שבזכותו אנחנו כאן, חילונים ודתיים שיודעים היטב מה זה להוציא את עצמך אל מחוץ למחנה
חן אביגדורי:
 את האנשים האלה צריכים להקיא ולהוציא אל מחוץ למחנה, כי הם לא אחים שלי, הם לא אנשים שאני רוצה לעשות איתם את האחדות, הם אנשים שבשולי השוליים
חן אביגדורי:
 אני מבקש מכם, חברי הכנסת, אתם נבחרי ציבור, תראו דוגמה אישית, תגנו את האנשים האלה, תאפשרו לנו לפעול למען המטרה הכל כך חשובה של ניצחון, וניצחון בלי החטופים הוא לא ניצחון
חן אביגדורי:
 אני מודה לכם על הזמן שנתתם לי
אופיר כץ:
 אני מגנה את האמירות שהשמעת פה, מגנה אנשים שמשמיעים אמירות כאלו, כי אני חושב שלא צריך להיות לזה מקום בשיח
אופיר כץ:
 צריכים להיות פה כולנו ביחד
אופיר כץ:
 אמירות מזעזעות כמו שהשמעת, או אמירות של כתבים ופרשנים שאומרים שראש הממשלה רוצה את החטופים מתים, זה השוליים, זה הקצוות משני הצדדים
אופיר כץ:
 שני צדדים היו ב-6 באוקטובר
אופיר כץ:
 היום כולנו במקום אחר, כולנו בצד אחד
אופיר כץ:
 את השיח הזה אנחנו היינו צריכים לגנות ולהקיא מתוכנו
אופיר כץ:
 יזהר ליפשיץ, בקשה
יזהר שי:
לא חשבתי שאחרי ארבעה וחצי חודשים אני עוד אהיה פה, אבל הנה אנחנו נפגשים
יזהר שי:
 אחרי מה שאביגדור אמר פה קשה לחדש, אבל יש איזו שהיא תחושה של קהות חושים
יזהר שי:
 אני לפחות צועק "עכשיו עכשיו" כבר שלושה חודשים
יזהר שי:
 התרגלנו
יזהר שי:
 אם תהיה עסקה טובה בעוד חודש, זה בסדר? נכה קצת עכשיו חזק, טיפה נלחץ, נשפר את העסקה וכשהיא תהיה בתוך אזור הנוחות שלנו נסכים לה ויהיה הניצחון הגדול?      אני בן קיבוץ ניר עוז
יזהר שי:
 קיבוץ ניר עוז חווה שואה
יזהר שי:
 השואה הזאת לקחה את כל המבוגרים, ביניהם אבי, רצחה משפחות וילדים, אנסה, ביתרה, שרפה
יזהר שי:
 באופן סיסטמתי גם שרפו את הבתים כדי שלא נרצה לחזור
יזהר שי:
 אני חושב שהבעיתו לנו את הנפש כדי שגם לא נרצה להישאר בארץ הזאת, ולראייה אנחנו פה נלחמים לא בשביל לצאת מהארץ הזאת, אנחנו נלחמים על התקציבים שיתנו לנו לשקם את קיבוץ ניר עוז, אנחנו נלחמים על זה שיחזירו לנו את הזקנים כדי שהכבוד שלנו שחולל ונרמס ב-7 לאוקטובר ייגמר
יזהר שי:
 אנחנו רוצים כבר שיחלקו אותנו לאלה שמקבלים שקית והם יתחילו סוף סוף לשבת שבעה ולאלה שיקבלו "גרוטאה" שהם יצטרכו לשקם כל החיים, שזה לפעמים יותר קשה מלשבת שבעה
יזהר שי:
 צריך לגמור את זה בהחלטה אמיצה
יזהר שי:
 מנחם בגין אמר שאין לזה מחיר
יזהר שי:
 חושבים שיש איזה ניצחון מוחלט שאם נכה אותו ככה ניראה לדורי דורות
יזהר שי:
 אם אנחנו נלחמים כשהזקן שלי שם, כשחיילות נאנסות, אנחנו כורתים את הענף שאנחנו יושבים עליו, של אותה ערבות הדדית
יזהר שי:
 שידע כל אחד שתמיד יעשו הכל בשביל להחזיר אותו, גם אם זה אומר לפגוע בעצמנו
יזהר שי:
      החטופים כרגע זה סוג של מחלה אוטואימונית שאם אתה לא משחרר אותם הורגים אותך, אם אתה משחרר אותם אז המחיר יעשה הרבה נזק
יזהר שי:
 כרגע צריך החלטה אמיצה, פשוט להבין שלנו נגמר הזמן, אנחנו רוצים כל אחד את מה שיש לו, להמשיך את החיים
יזהר שי:
 ארבעה וחצי חודשים להיות ככה, כשהוויכוח היחידי שמעניין זה כן ח'אן יונס, לא ח'אן יונס, אם סינוואר מנותק או לא מנותק, אם הוא רץ עם החטופים ואם הוא ממשיך להרוג, זה הזוי
יזהר שי:
 להתבשם משחרור של שני אנשים ששוחררו במבצע הרואי, כשבאותו יום גם מתו לנו שני חיילים, יהיה זכרם ברוך, אני חושב שנכנסנו פה לשגרה מטורפת
יזהר שי:
 פשוט צריך להתאפס
יזהר שי:
 אי אפשר להמשיך כשהם במצב הזה למטה, שאנחנו לא יודעים עליהם כלום
יזהר שי:
      אולי האויב שלנו זה היכולות הצבאיות שלנו שלכאורה יודעות מה קורה לכל חטוף ואז נותנות לנו ביטחון שצה"ל עושה הכל כדי לשחרר אותו
יזהר שי:
 אולי אם לא היינו יודעים כלום היינו יותר מבועתים וכבר מגיעים לאיזה משהו
יזהר שי:
 האמת שאנחנו לא יודעים כלום
יזהר שי:
 קצת יודעים על חלק, חלק לא מספרים, חלק נקברו ולא נמצא אותם, הם יהיו ה"רון ארדים" הבאים ל-30 השנים הבאות
יזהר שי:
 את מה שעדיין חי, ואני מקווה ששפוי, פשוט להחזיר מיד בהחלטה אמיצה
יזהר שי:
 אני מתחבר למה שאמר מנחם בגין שבאמת היה מנהיג אמיץ
יזהר שי:
 כנראה ששלום עושים דרך הימין והשמאל תומך, וגם עסקה תבוא כנראה עם ממשלת ימין שהשמאל יתמוך
יזהר שי:
 הקונצנזוס להחזיר חיים ופדיון שבויים לא מחלק אותנו
יזהר שי:
 אנחנו פה בפספוס גדול כי הרבה כבר מתו
יזהר שי:
 אנחנו לא רוצים להיות מגש הכסף בשביל הניצחון הגדול, להקריב עוד ועוד נערות ונערים
יזהר שי:
 גם את הגברים שם אונסים, לצערי
יזהר שי:
 מצב מטורף שהתרגלנו אליו
יזהר שי:
 כנראה אנחנו צריכים עוד אקסטרים בשביל להיות מזועזעים - שהוא יתאבד עם איזה 10 חטופים
יזהר שי:
 אני לא מבין למה אנחנו מחכים
יזהר שי:
 עבר הזמן, אין מחיר, החלטה אמיצה להוציא אותם
אופיר כץ:
 דקל ליפשיץ, בקשה
דקל ליפשיץ:
המבצע אתמול היה מבצע הרואי ומדהים, ואני מודה לכל לוחם ומפקד שלקח חלק בו והחזיר את שני החטופים האלה
דקל ליפשיץ:
 יש פה שתי משפחות שקיבלו את היקר מכל חזרה הביתה, ואין מילים להגיד תודה על הדבר הזה, אבל מנגד יש מספרים שלא משקרים
דקל ליפשיץ:
 עד עכשיו הצלחנו להחזיר במבצעים צבאיים כשלושה אנשים, כשבשאר הניסיונות נהרגו החטופים שניסו לחלץ בגלל שזה לא צלח, או שכתוצאה מפיצוץ ליד החליטו להרוג את אותו חטוף ולהאשים את ממשלת ישראל
דקל ליפשיץ:
 ברור לנו שהלחץ הצבאי תרם להבאת העסקה הקודמת, אבל כמו שחן אמר פה מקודם, בסופו של דבר מה שהחזיר את הבנות שלו הביתה זה דף ועט, זו עסקה, ואת המחיר יש לשלם
דקל ליפשיץ:
 המחיר כבד, המחיר קשה, המחיר מתקיל אותנו, והמחיר גם לי, שסבא שלי נמצא שם, כואב מאוד בבטן, מאוד קשה, אבל יש לשלם אותו, כי אותם אנשים שיושבים שם בעזה לא צריכים לשלם את המחיר הזה
דקל ליפשיץ:
 אנחנו לא ניקח את הכסף מהם, אנחנו לא ניקח את המחיר מהם, המחיר הזה יבוא מכולנו, מכל העם הזה
דקל ליפשיץ:
 כשיש אופציה לעסקה על הפרק, או כל דבר כזה או אחר שיכול להשיב אותם הביתה, אנחנו צריכים לקחת את זה בשתי ידיים
דקל ליפשיץ:
 ברור לנו שבשביל באמת להחזיר את כולם הביתה ושכל שאר המשפחות יקבלו את מה ששתי המשפחות האלו קיבלו הלילה אנחנו צריכים דף ועט
דקל ליפשיץ:
 בבקשה מכם, תקדמו את זה כמה שיותר
דקל ליפשיץ:
 תודה
אופיר כץ:
 אנחנו במעבר חד לסדר היום
אופיר כץ:
 אנחנו נתחיל בתכנית המאזנת
אופיר כץ:
 האוצר, בקשה
אסי מסינג:
	כרגע מתנהל דיון בוועדת הכספים על הצעת התקציב הנוסף ועל עיקרי התכנית המאזנת שהונחו על בסיס הוראות חוק יסוד: משק המדינה
אסי מסינג:
 חוק יסוד: משק המדינה קבע מנגנון מיוחד - נעשה בו גם איזה שהוא תיקון במהלך אירועי המלחמה - שלפיו במצב שבו מוגש תקציב לאישור הכנסת יותר מחצי שנה לפני תחילת השנה יש צורך לקיים מנגנון התכנסות, ופרטיו קבועים בהוראות סעיף 3א1 לחוק יסוד: משק המדינה, שכולל התייחסות למצב הפיסקאלי העדכני לפני תחילת השנה והתאמת התקציב, אם בצד ההכנסות ואם בצד ההוצאות, למסגרות הפיסקאליות המעודכנות על בסיס התחזיות המעודכנות
אסי מסינג:
 זה המנגנון הקבוע בחוק יסוד: משק המדינה שנקבע לראשונה בחודש מאי 2023 עם חקיקתו של תקציב 2023 ותקציב 2024
אסי מסינג:
 אחרי אירועי 7 באוקטובר היה ברור שיש צורך לבצע התאמות לתקציב 2024, לכן תוקן חוק היסוד, כשהרעיון המסדר שעמד בבסיס התיקון שהוצע זה להגיע כמה שיותר קרוב לתחילת השנה עם תחזיות מעודכנות יותר, לעדכן את התקציב בהתאם, ולייצר את מנגנון ההתכנסות
אסי מסינג:
 כשעושים מנגנון התכנסות יש צורך להתייחס גם לתקציב 2024 וגם לתקציבים לאחר מכן, כדי לראות את התמונה הפיסקאלית המלאה
אסי מסינג:
      	בהנחת התכנית המאזנת המועד נדחה
אסי מסינג:
 המועד שבסופו של דבר נקבע הוא 20 בפברואר 2024, שעד אליו התכנית המאזנת והתקציב הנוסף צריכים להיות מאושרים
אופיר כץ:
בנושא של התאריכים הייתה פחות התכנסות
שגית אפיק:
19 בינואר, שזה תאריך שנשכח
אסי מסינג:
הכל ידוע, ברור וכתוב, אין איזה משהו שמישהו מסתיר פה
שגית אפיק:
אף אחד לא אמר שהתכנית המאזנת חייבת לעבור עד ה-20 בפברואר
שגית אפיק:
 ב-20 בפברואר כיסוי הגירעון שייוותר ייעשה באמצעות קיצוץ רוחבי
אסי מסינג:
נקבע שיוגש דוח הפרשים עד מועד מסוים – עמדנו במועד – שקובע את הפערים - -
שגית אפיק:
אתם במועד אחרי איחור ותיקון החוק
אסי מסינג:
גם בצד ההוצאה וגם בצד הגירעון הוגש דוח הפרשים
אסי מסינג:
 אין מחלוקת על כך שיש פערים גדולים ביותר שמסתכמים בעשרות מיליארדי שקלים ודורשים התאמה בתקציב, התאמת המסגרות וקביעת צעדים הן בצד ההכנסות והן בצד ההוצאות על מנת להתאים ולהסתגל למציאות הקיימת
אסי מסינג:
 מה שחוק היסוד חייב את הממשלה להכין זה תכנית מאזנת כדי לבצע את ההתכנסות, וגם נקבעו מועדים כדי לבצע את העניין
אסי מסינג:
 נקבע מועד, ככל שהממשלה רוצה להגיש תקציב נוסף במסגרת התכנית המאזנת, להגשתו
אסי מסינג:
 הממשלה לא עמדה במועד, היא הגישה את התקציב מאוחר יותר מהמועד שנקבע
אסי מסינג:
 במסגרת המנגנון נקבע שככל והתכנית המאזנת לא מאושרת עד ה-20 בפברואר תתבצע הפחתה בהתאם לדוח ההפרשים לכיסוי מלוא ההפרשים שלא כוסו בהפחתה אחידה מכל תקציבי המשרדים באופן עיוור, מעין איזה "פלאט" אוטומטי כזה שמתאים את התקציב למסגרות החדשות והמעודכנות
אפרת רייטן:
זו סנקציה
אסי מסינג:
זו התאמת התקציב למצב הקיים בצורה פשוטה ועיוורת
אפרת רייטן:
זו המשמעות של לא לעשות את הדברים בזמן, לפי החוק
אסי מסינג:
זה לא מונע אישור תקציב נוסף ותיקון המסגרות במועד מאוחר יותר
אסי מסינג:
 כמובן שהיה עדיף שזה יתבצע עד המועד הזה, אבל אם הוא לא מתבצע, צריך להתבצע הליך חקיקה סדור ורגיל של ענייני התקציב ושל הצעדים האחרים שתכף נתייחס אליהם, וזה יתבצע בהתאם לשיקול דעתה של הכנסת, במועדים שייקבעו ויוסכמו
אסי מסינג:
 כמובן שככל שהם יאושרו בשלב מאוחר יותר כך תצטרך לבוא בחשבון אותה הפחתה שהתבצעה והאיזון המתבקש בהתאם
אסי מסינג:
 ככל שיבואו צעדים שמחליפים אותם הם יוחלפו בהתאם
אסי מסינג:
      מה שמוגש כאן לפניכם זו הצעה אחת שהיא חלק מהתכנית המאזנת וכוללת את כל תיקוני החקיקה שהממשלה החליטה עליהם
אסי מסינג:
 בצד תיקוני החקיקה הראשית יש שורה של צעדים שהם בחקיקת משנה - בחלקם נדרש אישור ועדת כספים, בחלקם נדרש אישור של מליאה
אסי מסינג:
 כל זה ביחד מהווה את התכנית המאזנת
אסי מסינג:
 לטעמנו יש צורך שההצעה הזאת תישאר כהצעה אחודה, כיוון שהיא התנאי לתקציב הנוסף
אסי מסינג:
 הם צריכים לעבור יחדיו, כדי להוות תקציב מאוזן ומעודכן בהתאם להוראות חוק היסוד
אסי מסינג:
 זה לא מונע את הניתוב של חלק מהפרקים לדיון בוועדות השונות, כפי שנעשה במסגרת תכנית כלכלית רגילה
אסי מסינג:
 יש לכל אחד מהצעדים השפעה על צד ההכנסות, לאו דווקא על צד ההוצאות, כשבצד ההוצאות יש את התקציב הנוסף שמוגש ואת חוק המסגרות שמונח בנפרד
אסי מסינג:
 הצעת התקציב הנוסף, התיקון לחוק המסגרות, התכנית המאזנת והצעדים הנוספים שיש במסגרת חקיקות המשנה מהווים את העדכון המלא של התקציב בשנת 2024, לכן יש חשיבות שהם כולם יעברו כמכלול אחד
אסי מסינג:
 ככל שרכיב מסוים ייפול יהיה צורך לאזן אותו ברכיב אחר, זו המשמעות
בועז טופורובסקי:
כשאתם לא תקבלו את מה שאנחנו מחליטים
אסי מסינג:
כמובן שהכנסת, כמו בכל תקציב רגיל, יכולה לבחור שלא לאשר רכיבים מסוימים, אבל אז המשמעות האופרטיבית היא שצריך לאזן אותם באיזון אחר
בועז טופורובסקי:
המשמעות היא שאתם לא תקשיבו למה שנגיד לכם
אופיר כץ:
זה לא תהליך רגיל
אסי מסינג:
גם בתהליך תקציב רגיל שבמסגרתו מוגש התקציב עצמו - -
אופיר כץ:
פה אני רואה חמישה חוקים, לא 50 חוקים
אסי מסינג:
הצעת החוק מתפרסת על 24 עמודים ויש בה מספר פרקים
אסי מסינג:
 אפשר לראות את הצעת חוק ההתייעלות והצעת חוק התכנית הכלכלית שהוגשו ל-2023-2024
אסי מסינג:
 גם בתקציב רגיל, ככל שחלקים מהתכנית הכלכלית אינם מאושרים על ידי ועדה בכנסת, אינם מועלים כמכלול לאישור במליאה, או שהמליאה אינה מאשרת חלקים מהם, יש צורך לאזן את התקציב בצעדים אחרים
אסי מסינג:
 אין הבדל משמעותי בהקשר הזה, אלא אם כן יש תקציב שאינו עומד במסגרות
אסי מסינג:
 עד היום, למיטב ידיעתי וזכרוני, לא אושר אף פעם תקציב שאינו תקציב מאוזן שעומד בכלל המסגרות, בין בצד ההכנסות ובין בצד ההוצאות
בועז טופורובסקי:
עד היום ממשלת ישראל לא עמדה בחוקי יסוד באופן קבוע?
תמו לוי בונה:
אם יש רכיבים בתכנית המאזנת שלא עוברים יחד עם חוק המסגרות, או שחוק המסגרות עובר קודם ורק אז התכנית המאזנת, המספרים בחוק המסגרות יהיו לא רלוונטיים
שגית אפיק:
כמה הפחתת הגירעון בחוק המסגרות שעשיתם? כמה מיליארד זה מכניס?
תמו לוי בונה:
כאחוז תוצר בסך התכנית, כי יש גם רכיבים שעברו בממשלה שחלקם מונחים לפתחכם וחלקם לא
שגית אפיק:
את אומרת לנו שהכל צריך לעבור ביחד
תמו לוי בונה:
אני לא אומרת מה שצריך לעשות
אופיר כץ:
אנחנו לא פועלים של משרד האוצר
אופיר כץ:
 זה שמזיזים חוק לוועדה אחרת, וכבר עשינו את זה, לא אומר שהחוק לא יעבור
תמר לוי בונה:
אני לא אומרת לכם מה לעשות